PATVIRTINTA
Klaipėdos “Vėtrungės" gimnazijos direktoriaus 
2015 m. sausio 15 d. įsakymu Nr. V-9

VAKARŲ LIETUVOS GIMNAZIJŲ MOKSLEIVIŲ RAŠINIO KONKURSO 
„EMIGRACIJA – AR TAI LAIMĖS PAIEŠKOS?“ ANGLŲ KALBA 
NUOSTATAI
 I. BENDROSIOS NUOSTATOS
1. Rašinio konkurso nuostatai reglamentuoja konkurso tikslus ir uždavinius; dalyvius; reikalavimus darbų pateikimui; organizavimo, vykdymo ir vertinimo tvarką; baigiamąjį renginį ir dalyvių apdovanojimą; konkurso rengėjus; partnerius ir rėmėjus.
II. KONKURSO TIKSLAI IR UŽDAVINIAI
2.1 Ugdyti mokinių kūrybiškumą, originalumą, gebėjimą tiksliai ir taikliai reikšti savo mintis;
2.2 Skatinti mokinius domėtis anglų kalba, šia kalba kalbančių šalių kultūra;
2.3 Ugdyti mokinių kritinį mąstymą, savarankiškumą ir pasitikėjimą savimi, plėsti anglų kalbos teorinių žinių pritaikymą praktinėje veikloje;
2.4 Ugdyti mokinių pilietiškumą, atvirumą pasauliui ir visuomeniškumą;
2.5 Atpažinti ir atskleisti gabių mokinių kalbinius gebėjimus.
III. KONKURSO DALYVIAI
3.1 Rašinio konkurse gali dalyvauti 1-4 gimnazijų klasių mokiniai (9-12 kl.);
3.2 Dalyviai skirstomi į dvi grupes: 1-2 ir 3-4 gimnazijos klasių moksleiviai;
3.3 Konkurse kviečiami dalyvauti šių gimnazijų mokiniai: Klaipėdos m., Klaipėdos raj., Kretingos raj., Palangos m., Šilutės raj.;     
3.4 Kiekviena gimnazija atsiunčia ne daugiau kaip 2 rašinius iš kiekvienos klasių grupės (1-2 kl. – 2 rašinius; 3-4 kl. – 2 rašinius).
IV. REIKALAVIMAI DARBŲ PATEIKIMUI
4.1 Rašinio tema Emigracija – ar tai laimės paieškos? (Emigration - the search for happiness?) (galima sugalvoti/pasirinkti potemę);
Rašinio apimtis – 300-350 žodžių;
Rašinių tipai:    1-2 gimn. kl. (9-10 kl.) – pasakojimas/istorija (narrative/story)
                         3-4 gimn. kl. (11-12 kl.) – rašinys (essay of any type)
4.2 Darbai turi būti parašyti kompiuteriu, nurodant (pavyzdys 4 puslapyje): 
a) viršuje - miesto pavadinimą, gimnazijos pavadinimą
b) klasę, vardą, pavardę, amžių
c) rašinio pavadinimą;
b) gale - tikslų žodžių skaičių; 
4.3 Rašinius pateikti:  PDF ir Microsoft Office Word (*.doc, *.docx) formatais, šriftas – Times New Roman,  šrifto dydis – 12 pt., tarp eilučių - 1,5 eilutės dydžio tarpai, paraštės – 2 (iš viršaus), 2 (iš apačios), 3 (iš kairės), 1 (iš dešinės);
4.4 Dalyviai siunčia 2 rašinio kopijas:	
1)  Microsoft Office Word (*.doc, *.docx). Failo pavadinimas: vardas ir pavardė (mokinio). 
2) PDF formato skanuotas darbas su mokytojo vardu, pavarde ir parašu. Failo pavadinimas: vardas ir pavardė (mokinio).
4.5 Užpildyti ir prisegti registracijos lentelę (tinklapyje http://essay2015.wc.lt/english/):
	Eil. Nr.
	Mokyklos pavadinimas, adresas

	Mokinio vardas, pavardė
	Klasė, kontaktinis telef. nr., el. pašto adresas
	Mokytojo, parengusio mokinį, vardas, pavardė, el. pašto adresas

	
	
	
	
	



V. KONKURSO ORGANIZAVIMO IR VYKDYMO TVARKA
5.1 Konkursui sukurtas specialus tinklapis adresu:  http://essay2015.wc.lt/english/
5.2 Rašinius konkursui siųsti elektroniniu paštu english.essay2015@gmail.com nuo 2015 m. vasario 23 d. iki vasario 27 d. (įskaitytinai);
5.3 Apie gautą rašinį konkurso dalyviai bus informuoti el. paštu, iš kurio buvo atsiųstas rašinys;
5.4 Darbai, neatitinkantys reikalavimų arba pateikti po 2015 m. vasario 27 d. nebus vertinami;
5.5 Rašiniai bus vertinami 3 savaites nuo 2015 m. kovo 2 d. iki kovo 20 d. (įskaitytinai);
5.6 Nugalėtojai  bus paskelbti tinklapyje ir apdovanoti baigiamajame renginyje 2015 m. kovo 27 d. (penktadienį) 12 val. Klaipėdos Jaunimo Centre Puodžių g. 15.2
VI. KONKURSO RAŠINIŲ VERTINIMO TVARKA
6.1 Darbus vertins kompetentinga vertinimo komisija, sudaryta iš įvairių gimnazijų mokytojų metodininkų, mokytojų ekspertų, LCC, KU ir AMES  dėstytojų bei studentų filologų;
0. Kiekvieną rašinį vertins ne mažiau kaip du vertintojai;
6.3 Konkurso dalyvių darbai bus koduojami t.y. kiekvienam darbui priskiriamas kodas ir panaikinami identifikacijos požymiai, siekiant didesnio objektyvumo vertinant;
6.4 Rašiniai vertinami 20-čia balų pagal šiuos kriterijus:
- temos suvokimas, turinio pagrindinės minties atskleidimas, argumentų svarumas, pagrįstumas – 5 balai
- teksto struktūra, forma - 5 balai
- originalumas, kūrybiškumas, forma/struktūra - 6 balai
- leksinių ir gramatinių formų bei struktūrų įvairovė ir taisyklingumas– 4 balai

VII. BAIGIAMASIS RENGINYS IR DALYVIŲ APDOVANOJIMAS 
7.1 Baigiamasis renginys (5.5) vyks 2015 m. kovo 27 d. (penktadienį) 12 val. Klaipėdos Jaunimo Centre Puodžių g. 1, kuriame:
- konkurso dalyvius sveikins Jaunimo Centro meno kolektyvai,
- bus aptarti konkurso rezultatai,
- dalyviams ir jų mokytojams - įteikti dalyvio pažymėjimai,
- konkurso nugalėtojai  ir jų mokytojai – apdovanoti diplomais bei rėmėjų atminimo dovanėlėmis

VIII. RAŠINIŲ KONKURSO RENGĖJAI, PARTNERIAI, RĖMĖJAI
8.1 Rengėjai:
- Klaipėdos  Vėtrungės gimnazijos anglų k. mokytojų metodinė grupė
8.2 Partneriai, rėmėjai:
- Klaipėdos m. savivaldybės švietimo skyrius
- Klaipėdos pedagogų švietimo ir kultūros centras (PŠKC)
- Klaipėdos Jaunimo Centras
- LCC tarptautinis universitetas
- LAKMA (Lietuvos anglų k. mokytojų asociacija)
- KU (Klaipėdos universitetas)	
- AMES (American English School)
- Oxford University Press leidykla
IX. BAIGIAMOSIOS NUOSTATOS
9.1 Organizatoriai neprisiima atsakomybės, jei konkurso dalyvio teikti dokumentai nepasieks konkurso tinklapio dėl elektroninio pašto klaidos ar techninių nesklandumų arba elektroninė informacija negalės būti iššifruota ir (ar) atidaryta dėl el. dokumento klaidos.
9.2 Atsiųsdamas kūrinį, dalyvis suteikia teisę konkurso organizatoriams publikuoti darbą ar jo dalis savo nuožiūra, nurodant darbo autorystę.             

X. KONTAKTINIAI ASMENYS
Iškilus klausimams, prašome kreiptis į (rašyti galima ir tinklapyje  http://essay2015.wc.lt/english/):
Birutę Buinevičienę – Klaipėdos Vėtrungės gimnazijos - anglų k. mokytoją metodininkę, nuostatų sudarytoją, konkurso organizacinio komiteto pirmininkę, vertinimo komisijos narę 
el. paštu: birutebui11@gmail.com arba mob. tel. 8-650-80301
Robin Gingerich, PhD – LCC universiteto anglų kalbos ir literatūros katedros vedėją, vertinimo komisijos pirmininkę el. paštu: rgingerich@lcc.lt  arba tel. 8-46-310745
Vitaliją Pliakuvienę – Ąžuolyno gimnazijos anglų k. mokytoją-ekspertę, vertinimo komisijos pirmininko pavaduotoją  el. paštu: hyvita@gmail.com  arba mob. tel. 8-680-91830


PAVYZDYS
                                                                                                                      Klaipėdos „............“ gimn.
                                                                                                                      2A kl. mokinio(ės)
                                                                                                                      Vardas Pavardė (.....metų)


RAŠINIO    PAVADINIMAS


                                                                                                                                 


















Mokytojo pavardė, vardas, parašas                                                              Žodžių skaičius ..........

